

**H O T Ă R Â R E**

**privind constatarea încetării de drept, înainte de expirarea duratei normale,**

**a mandatului de consilier județean al domnului** Morar Ignat

Consiliul Judeţean Cluj întrunit în şedinţa ordinară;

Având în vedere Proiectul de hotărâre înregistrat cu nr. 13 din 27.01.2025 privind constatarea încetării de drept, înainte de expirarea duratei normale, a mandatului de consilier județean al domnului Morar Ignat, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 3274/27.01.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 3277/27.01.2025 şi de Avizul cu nr. 3274/29.01.2025 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Înscrisul înregistrat la Consiliului Județean Cluj cu nr. 3272/2025, prin care domnul Morar Ignat și-a înaintat demisia din funcția de consilier județean.
* Referatul constatator nr. 3272 din 27.01.2025 referitor la constatarea încetării de drept a mandatului de consilier judeţean în cazul domnului Morar Ignat, ca urmare a demisiei din această funcţie.
* Hotărârea Consiliului Judeţean Cluj nr. 212/2024 privind constituirea și organizarea comisiilor de specialitate ale Consiliului Judeţean Cluj, ca urmare a constituirii noului Consiliu Județean Cluj în data de 24 octombrie 2024;

În conformitate cu prevederile:

* art. 204 alin. (2) lit. a), alin. (6) - (7), alin. (10), alin. (15), alin. (17) și alin. (20) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* ale art. 123-156, art. 229 alin. (2) lit. a), alin. (3), alin. (6) - (8), alin. (12), alin. (17), alin. (19), alin. (20) și alin. (23) și ale art. 235 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată 2;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1. (1)** Se constată încetarea de drept, înainte de expirarea duratei normale, respectiv în data de 27.01.2025, prin demisie, a mandatului de consilier judeţean al domnului Morar Ignat, ales pe Lista de candidați a Partidului Național Liberal depusă la alegerile pentru Consiliul Județean Cluj din data de 9 iunie 2024.

**(2)** Se declară vacant locul de consilier judeţean deţinut de domnul Morar Ignat în Consiliul Judeţean Cluj, precum și locul de membru al acestuia în Comisia de specialitate nr. 6 - **de educație, cultură și sport**.

**Art. 2.** Prezenta hotărâre poate fi atacată de cei interesaţi la instanţa de contencios administrativ competentă, respectiv Tribunalul Cluj.

**Art. 3.** Prezenta hotărâre se comunică domnului Morar Ignat; Direcției Buget-Finanțe, Resurse Umane; Direcției Dezvoltare și Investiții; Direcției Administrație și Relații Publice-Serviciul Administraţie Publică, ATOP; Comisiei de specialitate nr. 6 **- de educație, cultură și sport;** Tribunalului Cluj, precum şi Prefectului Judeţului Cluj, şi se aduce la cunoştinţă publică prin afișare la sediul Consiliului Județean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 4 din 29 ianuarie 2025**

*Prezenta hotărâre a fost adoptată cu 28 de voturi “pentru”, 2 voturi ”împotrivă” și 2 ”abțineri”, fiind astfel respectate prevederile legale privind majoritatea de voturi necesară.*